Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/006 FR/PSA) /* COM/2014/0560 final */





BEGRUNDELSE BAGGRUND FOR FORSLAGET 1. De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og om ophævelse af forordning (EF) nr. 1927/2006[1] ("EGF-forordningen"). 2. De franske myndigheder har indsendt ansøgning EGF/2014/006 FR/PSA om økonomisk EGF-støtte som følge af afskedigelser hos Peugeot Citroën Automobiles (herefter "PSA") i Frankrig: 3. Denne ansøgning indeholder visse mangler, som er beskrevet i afsnit 32 og 33 i nærværende begrundelse. På trods af disse mangler har Kommissionen kunnet vurdere ansøgningen fra Frankrig. Efter en gennemgang af denne ansøgning konkluderer Kommissionen i overensstemmelse med de gældende bestemmelser i EGF-forordningen, at betingelserne for at yde økonomisk EGF-støtte er opfyldt. RESUMÉ AF ANSØGNINGEN EGF-ansøgning: || EGF/2014/006 FR/PSA Medlemsstat: || Frankrig Berørt(e) region(er) (på NUTS 2-niveau): || Île de France (FR 10) Bretagne (FR 52) Dato for indgivelse af ansøgningen: || 25. april 2014 Dato for kvittering for modtagelse af ansøgningen: || 7. maj 2014 Dato for anmodning om yderligere oplysninger: || 8. maj 2014 Frist for indsendelse af supplerende oplysninger: || 19. juni 2014 Frist for afslutningen af vurderingen: || 11. september 2014 Interventionskriterium: || EGF-forordningens artikel 4, stk. 1, litra a) Hovedvirksomhed: || Peugeot Citroën Automobile (PSA) Økonomiske aktivitetssektor(er) (NACE rev. 2, hovedgruppe)[2]: || 29 ("Fremstilling af motorkøretøjer, påhængsvogne og sættevogne") Antal dattervirksomheder, leverandører og producenter i efterfølgende produktionsled: || 0 Referenceperiode (fire måneder): || 1. oktober 2013-31. januar 2014 Antal afskedigelser eller ophør af selvstændiges aktivitet i referenceperioden (a): || 1 989 Antal afskedigelser eller ophør af selvstændiges aktivitet før eller efter referenceperioden (b): || 4 131 Samlede afskedigelser (a + b): || 6 120 Samlet antal støttemodtagere, der er tiltænkt støtte: || 2 357 Antal unge, der er tiltænkt støtte, og som ikke er i beskæftigelse eller under uddannelse: || 0 Budget til de individualiserede tilbud (EUR) || 21 133 946 EGF-implementeringsbudget[3] (EUR) || 40 396 Samlet budget (EUR) || 21 174 342 EGF-støtte (60 %) i EUR || 12 704 605 VURDERING AF ANSØGNINGEN Procedure 4. De franske myndigheder indsendte ansøgning EGF/2014/006 FR/PSA den 25. april 2014, dvs. inden for en periode på 12 uger fra den dato, hvor interventionskriterierne, der er omhandlet i punkt 6 til 8 nedenfor, var opfyldt. Kommissionen bekræftede modtagelsen af ansøgningen inden for to uger fra datoen for indgivelse af ansøgningen, den 7. maj 2014 og anmodede om yderligere oplysninger fra de franske myndigheder den følgende dag (dvs. den 8. maj 2014). Der blev indsendt supplerende oplysninger inden for seks uger efter datoen for anmodningen. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at yde økonomisk støtte, udløber den 11. september 2014. Ansøgningens støtteberettigelse Virksomheder og berørte støttemodtagere 5. Ansøgningen vedrører 6 120 arbejdstagere, der blev afskediget i PSA. Hovedvirksomheden var aktiv i den økonomiske sektor, som er klassificeret under NACE rev. 2 hovedgruppe 29 ("Fremstilling af motorkøretøjer, påhængsvogne og sættevogne"). Afskedigelserne er hovedsageligt placeret omkring anlægget i Aulnay (under lukning) i NUTS[4] 2 regionen Île de France (FR 10) og anlægget i Rennes (hvor en stor del af afskedigelserne fandt sted) i Bretagne (FR 52). Interventionskriterier 6. De franske myndigheder indsendte ansøgningen med henvisning til interventionskriteriet i EGF-forordningens artikel 4, stk. 1, litra a), som forudsætter mindst 500 afskedigelser af arbejdstagere eller ophør af selvstændiges aktivitet i løbet af en fire måneders referenceperiode i en virksomhed i en medlemsstat, inklusive arbejdstagere, der er blevet afskediget hos leverandører eller producenter i efterfølgende produktionsled. 7. Referenceperioden på fire måneder løber fra 1. oktober 2013 til 31. januar 2014. 8. Ansøgningen vedrører 1 989 arbejdstagere, der blev afskediget[5] af PSA i referenceperioden på fire måneder. Beregning af afskedigelser og aktivitetsophør 9. Alle 1 989 afskedigelser er blevet beregnet fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt. Støtteberettigede personer 10. Ud over de allerede omhandlede 1 989 arbejdstagere og selvstændige omfatter de støtteberettigede modtagere 4 131 arbejdstagere, der blev afskediget før eller efter referenceperioden på fire måneder. Disse arbejdstagere blev afskediget efter den generelle meddelelse om de planlagte afskedigelser den 25. juli 2012. Der kan etableres en klar årsagssammenhæng til den begivenhed, som udløste afskedigelserne i referenceperioden. 11. Det samlede antal støtteberettigede modtagere er således på 6 120. Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, 12. For at fastslå, om der findes en sammenhæng mellem afskedigelserne og de gennem­gribende strukturelle ændringer i verdenshandelsmønstrene, som kan tilskrives globaliseringen, citerer Frankrig fra "L'industrie Automobile Francaise, Analyse et statistiques 2013[6]", og anfører, at mellem 2000 og 2012 steg produktionen af køretøjer på verdensplan med 25 millioner enheder eller 44 %. Trods virkningerne af den globale finansielle og økonomiske krise fortsatte produktionsfremgangen på verdensplan (og fortsætter stadig) med mere end 3 % om året. 13. Med denne fortsatte vækst har der vist sig store forskelle mellem de lande, hvor der i lang tid har fundet produktion af motorkøretøjer sted og de nyere producenter. Således faldt produktionen i USA i samme periode (2000 til 2012) med 11 %, med 25 % i Vesteuropa og med 2 % i Japan. Samtidig steg produktionen i Sydkorea, Kina, Tyrkiet, Indonesien, Iran, Malaysia, Thailand og Sydamerika betydeligt og udgør nu 47 % af produktionen af køretøjer på verdensplan (stigning fra 15 % i 2000). Ifølge statistikker fra OICA[7] producerede EU-27 16,2 mio. køretøjer i 2013 ud af et samlet antal på verdensplan på 87,3 mio. (18,54 %), dvs. et fald i forhold til produktionen i EU-15 på 17,1 mio. køretøjer i 2000 ud af et samlet antal på verdensplan på 58,3 mio. køretøjer (29,41 %). 14. Det anføres yderligere i "L'industrie Automobile Francaise, Analyse et statistiques 2013", at på efterspørgselssiden er Unionen nu et modent marked med forholdsvis langsom vækst, mens BRIK-landenes andel af den samlede globale efterspørgsel er steget fra 8,4 % i 2000 til 33,5 % i 2010. EU-baserede producenter er ikke godt placeret til at drage fordel af denne vækst i efterspørgslen. Selv inden for Unionen indtager producenter fra tredjelande en stadig større markedsandel. 15. Hidtil har automobilsektoren været genstand for 21 EGF-ansøgninger, hvoraf 12 er baseret på handelsrelateret globalisering og 9 på den globale finansielle og økonomiske krise. Begivenheder, der gav anledning til afskedigelserne og til aktivitetsophør 16. De begivenheder, der har givet anledning til disse afskedigelser i PSA, er tab på i alt 560 mio. EUR inden for koncernen i 2012 som følge af et fald i efterspørgslen, pristryk og PSA's aktiviteter i Iran, der blev stillet i bero i marts 2012 (som følge af internationale sanktioner og EU-sanktioner). I 2011 udgjorde salget i Iran 12 % af det globale salg, hvorfor denne begivenhed havde en betydelig negativ virkning på koncernen. Jordskælvet og tsunamien i det nordøstlige Japan i marts 2011 medførte også forsyningsvanskeligheder for råvarer til nogle af koncernens dieselkøretøjer. 17. Koncernens handlingsplan for 2009, der skulle forbedre resultaterne og genvinde konkurrenceevne, blev i 2012 fulgt op af en supplerende handlingsplan, der skulle tage sigte på at nedbringe omkostningerne, herunder afskedigelse af personale. 18. Produktionsanlægget i Aulnay (Île de France) er under lukning og lukkes helt i 2014, mens der finder personalenedskæringer sted i Rennes (Bretagne) i forbindelse med nye investeringer. I andre anlæg har virksomheden opfordret til frivillige fratrædelser. Afskedigelsernes forventede virkning på økonomien på lokalt, regionalt og nationalt plan og på beskæftigelsen 19. Afskedigelserne har betydelige negative konsekvenser for den lokale og regionale økonomi i de berørte områder. Efter aftale med de relevante offentlige myndigheder, har virksomheden gennemført regionale konsekvensanalyser for områderne omkring anlæggene i Aulnay og Rennes. I Aulnay var anlægget den 8. største arbejdsgiver, og afskedigelserne reducerer antallet af beskæftigede i området med 13,6 %. Tilbage­gangen er ikke så kraftig i Rennes, men det skal understreges, at dette område allerede er berørt af den generelle økonomiske afmatning, idet antallet af arbejdsløse i Bretagne som helhed er fordoblet inden for de seneste fem år. 20. Fransk lovgivning kræver, at den afskedigende virksomhed, hvis den opfylder visse minimumskriterier, skal gennemføre en række foranstaltninger for at sikre, at den økonomiske struktur i de berørte regioner styrkes med virksomhedens hjælp. En sådan plan blev undertegnet den 27. september 2013 mellem den franske stat og koncernen Peugeot Citroën Automobiles (PSA). Således håber f.eks. virksomheden at kunne tiltrække nye arbejdsgivere til de steder, som den fraflytter, for at gøre det muligt for virksomhedens tidligere arbejdstagere at finde ny beskæftigelse dér. Den bistår også arbejdstagerne med at flytte bopæl for at påtage sig jobtilbud i andre PSA-produktionsanlæg eller hos andre arbejdsgivere. Den stiller midler til rådighed til udvikling af det lokale og regionale erhvervsliv og yder sagkyndig rådgivning og uddannelse. Der er også planlaget en vis form for støtte til virksomhedens leverandører. Støttemodtagere, der er tiltænkt støtte, og de foreslåede foranstaltninger Støttemodtagere, der er tiltænkt støtte 21. Fordelingen af de arbejdstagere, der er tiltænkt støtte, på køn, nationalitet og aldersgruppe er, som følger: Kategori || Antal modtagere, der er tiltænkt støtte Køn: || Mænd: || 1 896 || (80,44 %) || Kvinder: || 461 || (19,56 %) Nationalitet: || EU-borgere: || 2 135 || (90,58 %) || Ikke-EU-borgere || 222 || (9,42 %) Aldersgruppe: || 15-24-årige || 2 || (0,08 %) || 25-29-årige || 47 || (1,99 %) || 30-54-årige || 921 || (39,08 %) || 55-64-årige || 1 387 || (58,85 %) || Over 64 år: || 0 || (0,00 %) 22. Det anslåede antal arbejdstagere, der forventes at deltage i foranstaltningerne er på 357. De foreslåede foranstaltningers støtteberettigelse: 23. De individualiserede tilbud, der skal ydes til de afskedigede arbejdstagere, omfatter følgende foranstaltninger. – Modtagelsescenter og sagsbehandling: De franske myndigheder vil have ansvaret for 23 centre for mobilitet og erhvervsmæssig udvikling (espaces de mobilité et de développement professionnel - (EMDP)) og to centre for erhvervsmæssig mobilitet (pôles de mobilité professionnel - (PMP)) i Aulnay og Rennes. Disse centre vil vejlede og rådgive arbejdstagerne og hjælpe dem med deres karriereplaner. Deres funktion er at rådgive arbejdstagerne, sørge for, at de får del i de eksisterende muligheder og forberede dem med de færdigheder, der er nødvendige i forbindelse med jobsøgning. Disse centre styres af en samlet struktur, der sikrer, at de fungerer på en koordineret måde. Der vil blive etableret et internt websted med forskellige referencetekster samt fakta og tal. – Eksterne eksperter og rådgivere, der skal vejlede arbejdstagerne i forbindelse med deres individuelle planer. – Tematiske workshopper f.eks. om, hvordan man udarbejder et CV, om interviewteknikker osv. – Regelmæssig information af arbejdstagerne gennem modtagelsescentrene og sagsbehandlerne (websteder og andre midler). – Udgifter til videreuddannelse: Ved hjælp af denne rådgivning vil arbejdstagerne kunne finde frem til et uddannelsesforløb, der skal opfylde deres individuelle karriereplaner, og de vil kunne påbegynde denne uddannelse. – Tilskud til videreuddannelse: Disse tilskud (tildelinger i forbindelse med omplaceringsorlov) betales udelukkende af den afskedigende virksomhed for de første fire måneder og indgår i EGF-ansøgningen i de følgende måneder (fra den femte måned op til i alt 12 måneder). Kommissionen har kontrolleret, at disse tilskud holdes inden for loftet på 35 % af de samlede omkostninger ved den samordnede pakke af individualiserede tilbud, som anført i EGF-forordningens artikel 7, stk. 1. – Støtte til virksomhedsetablering: Den støtteberettigede arbejdstager kan vælge at få relevant rådgivning, uddannelse og vejledning og dernæst starte en ny virksomhed, eller arbejdstageren kan starte sin virksomhed uden yderligere rådgivning og vejledning, hvis der allerede findes en plan, og arbejdstageren er tilstrækkeligt forberedt. Støtten udbetales ved fremlæggelse af den relevante dokumentation for udgifter til virksomhedsetablering. – De franske myndigheder planlægger også at yde rentefrie lån til oprettelsen af nye virksomheder. Som en eventuel støtte hertil kan de beslutte at gøre brug af den europæiske mikrofinansieringsfacilitet. 24. De her beskrevne foreslåede foranstaltninger udgør aktive arbejdsmarkeds­foranstaltninger, som falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger. 25. De franske myndigheder har leveret de ønskede oplysninger om foranstaltninger, der er obligatoriske for de berørte virksomheder i medfør af national lov eller kollektive overenskomster. De har bekræftet, at den økonomiske EGF-støtte ikke erstatter sådanne foranstaltninger. Budgetoverslag 26. De anslåede samlede omkostninger er på 21 174 342 EUR og omfatter udgifterne til de individualiserede tilbud på 21 133 946 EUR samt udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 40 396 EUR. 27. Der anmodes om økonomisk EGF-støtte på i alt 12 704 605 EUR (60 % af de samlede omkostninger). I nedenstående tabel er de anslåede omkostninger pr. arbejdstager afrundet til nærmeste hele euro. Foranstaltninger || Forventet antal deltagere || Skønsmæssigt anslåede omkostninger pr. deltager (i EUR) || Samlede anslåede omkostninger (i EUR) Individualiserede tilbud (foranstaltninger i henhold til EGF-forordningens artikel 7, stk. 1, litra a), og c)) Modtagelsescenter og sagsbehandling (structures d'accueil et traitement des dossiers) || 2 357 || 461 || 1 086 275 Eksterne eksperter og rådgivere (cabinets de conseil) || 2 041 || 982 || 2 003 278 Tematiske workshopper (Ateliers thematiques) || 148 || 243 || 35 925 Regelmæssig information af arbejdstagere (information des salariés) || 2 357 || 11 || 26 600 Udgifter til videreuddannelse (dépenses des formations) || 1 075 || 3 129 || 3 363 675 Støtte til virksomhedsetablering (aides à la création d'entreprises -- primes) || 1 120 || 6 448 || 7 221 312 Subtotal (a): || – || 13 737 065 (65 %) Tilskud og incitamenter (Foranstaltninger i henhold til EGF-forordningens artikel 7, stk. 1, litra b): Tilskud til videreuddannelse || 1 075 || 6 881 || 7 396 881 Subtotal (b): || – || 7 396 881 (35 %) Foranstaltninger i henhold til EGF-forordningens artikel 7, stk. 4: 1. Forberedende arbejde || – || 0 2. Forvaltning || – || 10 396 3. Oplysning og offentlig omtale || – || 0 4. 4 Kontrol og rapportering || – || 30 000 Subtotal (c): || – || 40 396 (0,19 %) Samlede omkostninger (a + b + c): || – || 21 174 342 EGF-støtte (60 % af de samlede omkostninger) || – || 12 704 605 28. Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger til den samordnede pakke af individualiserede tilbud. De franske myndigheder har bekræftet, at disse foranstaltninger er betinget af, at de støttemodtagere, der er tiltænkt støtte, deltager aktivt i jobsøgnings- eller videreuddannelsesaktiviteter. 29. De franske myndigheder har bekræftet, at investeringsomkostningerne til selvstændig virksomhed, virksomhedsetableringer og medarbejderovertagelser ikke overstiger 15 000 EUR pr. støttemodtager. Periode for udgifternes støtteberettigelse 30. De franske myndigheder begyndte den 3. juni 2013 at yde individualiserede tilbud til de modtagere, der var tiltænkt støtte. Udgifterne til de foranstaltninger, der er omhandlet i punkt 24, skal derfor være støtteberettigede til økonomisk EGF-støtte fra den 3. juni 2013 til den 25. april 2016. 31. De franske myndigheder påtog sig den 2. januar 2014 den administrative udgift til gennemførelse af EGF. Udgifterne til det forberedende arbejde, forvaltning, oplysning, offentlig omtale og kontrol- og rapporteringsaktiviteter skal derfor være støtteberettigede til økonomisk EGF-støtte fra den 2. januar 2014 til den 25. oktober 2016. Komplementaritet med de foranstaltninger, der finansieres af nationale midler eller af EU-midler 32. Kilderne til den nationale forfinansiering eller medfinansiering er ikke blevet meddelt af de franske myndigheder hverken i ansøgningen eller som svar på Kommissionens spørgsmål. 33. De franske myndigheder har anført, at bortset fra de foranstaltninger, som den afskedigende virksomhed er forpligtet til at give arbejdstagerne som følge af retlige forpligtelser eller kollektive aftaler, vil de eneste andre foranstaltninger til støtte for de afskedigede arbejdstagere kun være dem, der leveres med støtte fra EGF. De har tilføjet oplysninger om de forskellige foranstaltninger, som den afskedigende virksomhed træffer for at bidrage til den industrielle revitalisering af de berørte regioner. Fremgangsmåder ved høringen af de personer, der er tiltænkt støtte, eller disses repræsentanter eller arbejdsmarkedets parter samt lokale og regionale myndigheder 34. De franske myndigheder har tilkendegivet, at den samordnede pakke af individualiserede tilbud er blevet udarbejdet i samråd med repræsentanterne for de modtagere, der var tiltænkt støtte, og arbejdsmarkedets parter. Der har fundet adskillige møder sted mellem PSA's ledelse, fagforeningsrepræsentanter og samarbejdsudvalg på forskellige niveauer mellem den 12. juli 2012 og december 2013 vedrørende de foranstaltninger, der skulle træffes for at beskytte arbejdspladserne. Forvaltnings- og kontrolsystemer 35. Ansøgningen indeholder en detaljeret beskrivelse af de forvaltnings- og kontrol­systemer, der fastlægger de involverede organers ansvarsområder. Frankrig har meddelt Kommissionen, at den finansielle støtte forvaltes af Délégation générale à l’emploi et à la formation professionnelle (DGEFP – beskæftigelses- og erhvervs­uddannelsesenhed) i ministeriet for arbejde, beskæftigelse og sundhed. Betalingerne forvaltes af Mission des affaires financières (MAFI — kontoret for finansielle anliggender) i underdirektoratet for finansiering og modernisering i samme ministerium. Attestering sker gennem Pôle de Certification (certifikationscenter) i generaldirektoratet for de offentlige finanser i Nantes. Tilsagn afgivet af den pågældende medlemsstat 36. De franske myndigheder har givet alle nødvendige garantier med hensyn til følgende: – Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. – Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. – De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbeltfinansiering vil blive undgået. – De foreslåede foranstaltninger supplerer de foranstaltninger, der finansieres af strukturfondene. – Den økonomiske EGF-støtte overholder de proceduremæssige og materielle EU-bestemmelser om statsstøtte. Da PSA har fortsat sine aktiviteter efter afskedigelserne, har de franske myndigheder ligeledes forsikret Kommissionen om, at virksomheden har opfyldt sine retlige forpligtelser i forbindelse med afskedigelserne og sørget for sine arbejdstagere i overensstemmelse hermed. VIRKNINGER FOR BUDGETTET Budgetforslag 37. EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020[8]. 38. Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af støttemodtagere, der var tiltænkt støtte, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 12 704 605 EUR, hvilket svarer til 60 % af de samlede omkostninger til de foreslåede foranstaltninger for at kunne yde økonomisk støtte til ansøgningen. 39. Den planlagte afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[9]. Tilhørende retsakter 40. Samtidig med at Kommissionen forelægger forslaget til en afgørelse om at mobilisere EGF, forelægger den et forslag for Europa-Parlamentet og Rådet om overførsel til de relevante budgetposter af et beløb på 12 704 605 EUR. 41. Samtidig med at Kommissionen vedtager et forslag til en afgørelse om at mobilisere EGF, vedtager Kommissionen ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF. Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/006 FR/PSA) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1309/2013 af 17. december om Den Europæiske Fond for Tilpasning til Globaliseringen (2014–2020) og ophævelse af forordning (EF) nr. 1927/2006[10], særlig artikel 15, stk. 4, under henvisning til forslag fra Europa-Kommissionen, efter proceduren i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[11], og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen som følge af en fortsættelse af den internationale finansielle og økonomiske krise som omhandlet i forordning (EF) nr. 546/2009[12], eller som følge af nye globale finansielle og økonomiske kriser og hjælpe disse med at vende tilbage til arbejdsmarkedet. (2) EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020[13]. (3) Frankrig har den 25. april 2014 indgivet en ansøgning om mobilisering af fonden i forbindelse med afskedigelser[14] i Peugeot Citroën Automobiles i Frankrig og supplerede den med yderligere oplysninger, som fastsat i artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et økonomisk støttebeløb fra EGF, jf. artikel 13 i forordning (EU) nr. 1309/2013. (4) Som følge af Franskrigs ansøgning bør EGF derfor mobiliseres til at yde en økonomisk støtte på 12 704 605 EUR — VEDTAGET DENNE AFGØRELSE: Artikel 1 I forbindelse med Den Europæiske Unions almindelige budget for regnskabsåret 2014 stilles der et beløb til rådighed fra EGF på 12 704 605 EUR i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 347 af 20.12.2013, s. 855. [2] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE (rev.2) og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). [3] I overensstemmelse med artikel 7, stk. 4, i forordning (EU) nr. 1309/2013. [4] Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34). [5] Jf. EGF-forordningens artikel 3, litra a). [6] http://www.ccfa.fr/IMG/pdf/ccfa_ra2012_fr_web-2.pdf [7] http://www.oica.net/category/production-statistics/ [8] EUT L 347 af 20.12.2013, s. 884. [9] EUT C 373 af 20.12.2013, s. 1. [10] EUT L 347 af 20.12.2013, s. 855. [11] EUT C 373 af 20.12.2013, s. 1. [12] EUT L 167 af 29.6.2009, s. 26. [13] EUT L 347 af 20.12.2013, s. 884. [14] Jf. EGF-forordningens artikel 3, litra a).